
ΠΕΡΙΕΧΟΜΕΝΑ 


ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Τροποποίηση της'Φ,423/11/578338/Σ.269/14.7.1987 απόφα¬ 
σης ΥΕΘΑ «Περί Επιλογής Ελληνίδων Κληρωτών Προτάκτων, 

κατατασσομένων στο Στρατό Ξηράς» . 1 

Καθορισμός του αριθμού των κατά μήνα συνεδριάσεων και αποζημί¬ 
ωσης των μελών και γραμματέων των Δευτεροβαθμίων Ιατρι¬ 
κών Επιτροπών (Δ.Ι.Ε.)..-2 

Ορισμός αριθμού συνεδριάσεων της Επιτροπής αναγνώρισης διάρ¬ 
κειας συντάξιμης υπηρεσίας . 3 

Ορισμός αριθμού συνεδριάσεων της Επιτροπής Ελέγχου Πράξεων 

Κανονισμού συντάξεων. 4 

Έγκριση απόφασης Δημοτικού Συμβουλίου περί ψηφίσεως του 
Ο.Ε.Υ. του Δήμου Σικυώνος (Κιάτου) . 5 

Διορθώσεις Σφαλμάτων 

Διόρθωση σφάλματος στην αριθ. 12430/88 απόφαση του Νομάρχη 
Κορινθίας. 6 


. ΥΠΟΥΡΓΙΚΕΣ ΑΠΟΦΑΣΕΙΣ & ΕΓΚΡΙΣΕΙΣ 

Αριθ. Φ.422.21/2/645712 (1) 


Τροποποίηση της Φ.423/11/578338/Σ.269/14.7.1987 απόφασης 

ΥΕΘΑ «Περί Επιλογής Ελληνίδων Κληρωτών Προτάκτων, κατα¬ 
τασσομένων στο Στρατό Ξηράς». 

Ο ΥΠΟΥΡΓΟΣ ΕΘΝΙΚΗΣ ΑΜΥΝΑΣ 

Έχοντας υπόψη: 

α) Το άρθρο 7 παρ. 2 του Ν.705/1977 «περί στρατεύσεως των Ελ¬ 
ληνίδων». 

β) Τη Φ.031/11/578338/Σ.269/14.7.1987 Απόφαση ΥΕΘΑ 

«περί Επιλογής Ελληνίδων Κληρωτών Προτάκτων, Κατατασσομένων 
στο Στρατό Ξηράς». 

γ) Την ΑΠ Φ.031/58/801735/Σ. 145/28.7.1988 Απόφαση 
ΥΕΘΑ «περί αναδιοργάνωσης ΓΕΣ», σύμφωνα με την οποία η Διεύ¬ 
θυνση Επιλογής ΓΕΣ (ΔΕΠ/ΓΕΣ) υπήχθη στον ΔΒΚ/ΓΕΣ από 
1.8.1988. 

δ) Τη Φ. 670/95/Γ 2233/Σ.3868/20.12.1988 Κοινή Απόφαση 
Πρωθυπουργού και Υπουργού Εθνικής Άμυνας «Ανάθεση αρμοδιοτή¬ 
των Υπουργού Εθνικής Άμυνας στον Υφυπουργό Εθνικής Άμυνας στον 
Υφυπουργό Εθνικής Άμυνας Ορέστη Παπαστρατή», αποφασίζουμε: 

Άρθρο 1 

Η παράγραφος 5 του άρθρου 3 της (β) σχετικής απόφασης τροπο¬ 
ποιείται ως εξής: 

«5. Ο παραπάνω Πίνακας κυρώνεται από τον Διευθυντή Β’ Κλάδου 
ΓΕΣ (ΔΒΚ/ΓΕΣ) και δεν δημοσιεύεται στην Εφημερίδα της Κυβερνή- 
σεως». 


Άρθρο 2 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 3 Φεβρουάριου 1989 

ςΓ ΥΦΥΠΟΥΡΓΟΣ 

ΟΡΕΙΤΗΣ ΠΑΠΑΣΤΡΑΤΗΣ 
-+- 

Αριθ. 2000877/71/0022 (2) 

Καθορισμός του αριθμού των κατά μήνα συνεδριάσεων και αποζημίω¬ 
σης των μελών και γραμματέων των Δευτεροβαθμίων Ιατρικών 

Επιτροπών (Δ.Ι.Ε.). 

ΟΙ ΥΠΟΥΡΓΟΙ 

ΟΙΚΟΝΟΜΙΚΟΝ ΚΑΙ ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

Έχοντας υπόψη: 

1. Τις διατάξεις του Ν.Δ. 638/70, άρθρου 2 του Ν. 771/78 και του 
άρθρου 5 του Ν.823/1978. 

2. Τις διατέξεις του άρθρου 18 του Ν.1505/84, σε συνδυασμό με 
αυτές του άρθρου 8, του Ν.1810/1988. 

3. Τις διατάξεις του Π.Δ. 839/1981 «περί πρωτοβαθμίου και Δευ¬ 
τεροβαθμίου Ιατρικής Εξέτασης υποψηφίων οδηγών κ.λ.π.». 

4. Τις διατάξεις του άρθρου 8, του Π.Δ. 255/1984 «περί προσαρμο¬ 
γής της νομοθεσίας προς τις διατάξεις των οδηγιών 80/1263/3/ΕΟΚ 
κ.λ.π·». 

5. Την 69549/603/1988 απόφαση του Υπουργού Μεταφορών και 
Επικοινωνιών (ΦΕΚ/265/Β'/2.5.1988) «περί ρυθμίσεως θεμάτων 
δευτεροβάθμιας ιάτρικής εξέτασης υποψηφίων οδηγών αυτοκινήτων 
και μοτοσυκλεττών». 

6. Την αριθ. 1002081/2.1.1989 (ΦΕΚ 10Β/9.1.1989) απόφαση 
των Πρωθυπουργού και Υπουργού Οικονομικών, αποφασίζουμε: 

1. Καθορίζουμε τον αριθμό των κατά μήνα συνεδριάσεων των Δευτε¬ 
ροβαθμίων Ιατρικών Επιτροπών (Δ.Ι.Ε.) ως εξής: 

α) Των μεν Νομαρχιών και Θεσσαλονίκης μέχρι έξι (6). 

β) Των δε λοιπών Νομαρχιών Αττικής μέχρι τρεις (3). 

2. Καθορίζουμε την κατά συνεδρίαση αποζημίωση, των μελών των 
Δευτεροβαθμίων Ιατρικών Επιτροπών που είναι ιδιώτες, σε τρεις χιλιά¬ 
δες (3.000) δρχ. 

3. Η δαπάνη θα βαρύνει τις πιστώσεις του ειδικού λογαριασμού, Νο 
541077 «έσοδα εκ της ιατρικής εξέτασης των οδηγών», του Ν.Δ. 638/ 
1970. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 3 Φεβρουάριου 1989 

ΟΙ ΥΠΟΥΡΓΟΙ 

ΥΦ. ΟΙΚΟΝΟΜΙΚΟΝ ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

ΗΛΙΑΣ ΠΑΠΑΗΛΙΑΣ ΓΙΑΝΝΗΣ ΧΑΡΑΛΑΜΠΟΥΣ 

Αριθ. 2012673/1187/0022 (3) 

Ορισμός αριθμού συνεδριάσεων της Επιτροπής αναγνώρισης διάρκειας 
συντάξιμης υπηρεσίας. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τα άρθρα 18 του Ν.1505/1984 και 8 του Ν.1810/1988. 

2. Την αριθ. 1015880/172/1.2.1989 απόφαση του Υπουργού Οι¬ 
κονομικών. 

3. Την αριθ. 1002081/2.1.1989 (ΦΕΚ 10/Β'/9.1.1989) από¬ 
φαση του Πρωθυπουργού και του Υπουργού Οικονομικών, αποφασί¬ 
ζουμε: 

Ορίζουμε τον αριθμό των συνεδριάσεων της Επιτροπής αναγνώρισης 
διάρκειας συντάξιμης υπηρεσίας της 1015880/172/1.2.1989, από¬ 
φασης του Υπουργού Οικονομικών, σε πέντε (5) κατά μήνα. 

Οι συνεδριάσεις θα πραγματοποιούνται εκτός ωρών εργασίας. 

Η απόφαση αυτή να δημοσιευθεϊ στην Εφημερίδα της Κυβερνήσεως. 

Αθήνα, 9 Φεβρουάριου 1989 

Ο ΥΦΥΠΟΥΡΓΟΣ 

ΗΛ. ΠΑΠΑΗΛΙΑΣ 
-♦- 

Αριθ, 2012672/1188/0022 (4) 

Ορισμός αριθμού συνεδριάσεων της Επιτροπής Ελέγχου Πράξεων Κα¬ 
νονισμού συντάξεων. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τα άρθρα 18 του Ν.1505/1984 και του 8 του Ν. 1810/1988. 

2. Την αριθ. 1015960/171/1.2.1989 απόφαση του Υπουργού Οι¬ 
κονομικών. 

3. Την αριθ. 1002081/2.1.1989 (ΦΕΚ 10/Β/9.1.1989) από¬ 
φαση του Πρωθυπουργού και Υπουργού Οικονομικών, αποφασί¬ 
ζουμε: 

Ορίζουμε τόν αριθμό των συνεδριάσεων της Επιτροπής Ελέγχου 
Πράξεων κανονισμού συντάξεων της 1015960/171/1.2.1989 από¬ 
φασης του Υπουργού Οικονομικών σε δέκα (10) κατά μήνα, εκ των 
οποίων: α) πέντε (5) για θέματα που αφορούν ενστάσεις κατά πράξεων 
κανονισμού συντάξεων της ΔΙ-Δ/νσης Συντάξεων του Γ.Λ.Κ. και θέ¬ 
ματα που αφορούν προσφυγές και ενστάσεις κατά πράξεων κανονισμού 
Συντάξεων ΙΚΑ και λοιπών Ασφαλιστικών Οργανισμών και β) πέντε (5) 
για θέματα που αφορούν ενστάσεις κατά πράξεων κανονισμού Συντά¬ 
ξεων της Δ2-Δ/νσης Κανονισμού Στρατιωτικών και Πολεμικών Συντά¬ 
ξεων. 

Οι συνεδριάσεις θα πραγματοποιούνται εκτός ωρών εργασίας. 

Με απόφαση του Προέδρου της Επιτροπής θα ορίζονται οι εισηγητές 
της Επιτροπής, καθώς και ο αριθμός των υποθέσεων κατά περίπτωση. 

Η απόφαση αυτή να δημοσιευθεϊ στην Εφημερίδα της Κυβερνήσεως. 

Αθήνα, 9 Φεβρουάριου 1989 

Ο ΥΦΥΠΟΥΡΓΟΣ 

ΗΛ. ΠΑΠΗΛΙΑΣ 

» 

Αριθ. 28357 (5) 

Έγκριση απόφασης Δημοτικού Συμβουλίου περί ψηφίσεως του Ο.Ε.Υ. 

του Δήμου Σικυώνος (Κιάτου). 

Ο ΝΟΜΑΡΧΗΣ ΚΟΡΙΝΘΙΑΣ 

Έχοντας υπόψη: 

1. Τις διατάξεις του άρθρου 12 Ν. 1188/81 «περί κυρώσεως του 
Κώδικα περί καταστάσεως προσωπικού ΟΤΑ». 

2. Την αριθ. 125/88 απόφαση του Δημ. Συμβουλίου περί προσαρμο¬ 
γής του Ο.Ε.Υ. του Δήμου Σικυώνος (Κιάτου) στις διατάξεις του Ν. 
1586/86. 

3. Τη σύμφωνη γνωμοδότηση του Υπηρεσιακού Συμβουλίου του άρ¬ 
θρου 14 του Ν. 1586/86 που διατυπώθηκε στο αριθ. 7.9.88 πρακτικό 
αυτού, αποφασίζουμε: 


Εγκρίνουμε την αριθ. 125/88 απόφαση του Δημ. Συμβουλίου του 
Δήμου περί προσαρμογής του Οργανισμού Εσωτερικής Υπηρεσίας του 
ανωτέρω Δήμου, ως κατωτέρω: 

Άρθρο 1. 

Τις υπηρεσίες του Δήμου συγκροτούν: 

Α. Η Γραμματεία Δημοτικών Πολιτικών 

Β. Η Δ/νση Διοικητικών Οικονομικών και Τεχνικών Υπηρεσιών. 

Άρθρο 2. 

Οι Υπηρεσίες του Δήμου διαρθρώνονται κατά τμήματα και Γραφεία 
ως κατωτέρω: 

1. Γραμματεία Δημοτικής Πολιτικής, 
α) Γραφείο Δημάρχου. 

β) Γραφείο Δημοσίων Σχέσεων και Τύπου. 

2. Διεύθυνση Διοικητικών - Οικονομικών και Τεχνικών Υπηρε¬ 
σιών. 

Α' Τμήμα Διοικητικό. 

α) Γραφείο Δημοτικού Συμβουλίου και Δημαρχιακής Επιτροπής, 
β) Γραφείο Προσωπικού. 

γ) Γραφείο Αρχείου, Πρωτοκόλλου και διεκπεραίωσης, 
δ) Γραφείο Δακτυλογραφίας. 

ε) Γραφείο Δημοτολογίων - Μητρώων Αρρένων - Στρατολογίας - 
Εκλογικών Καλλιεργειών και επιδόσεων γενικά - Πολιτικών Γάμων. 
στ) Γραφείο Ληξιαρχείου. 

ζ) Γ ραφείο Κοινωνικής μέριμνας - Δημόσιας Υγείας και στατιστικής. 

Β’ Τμήμα Οικονομικό. 

α) Γραφείο Λογιστηρίου - πληρωμής δαπανών - προϋπολογισμού. 

β) Γραφείο Εσόδων - Εξόδων. 

γ) Γραφείο Δημοτικών προσόδων και περιουσίου;. 

δ) Γραφείο Προμηθειών και Αποθήκης υλικού. 

ε) Γραφείο Δημοτικών τελών. 

στ) Γραφείο Μισθοδοσίοις προσωπικού και Ασφάλισης. 

Γ’ Τμήμα Τεχνικό. 

α) Γραφείο Μελετών και εκτέλεσης έργων, Πολεοδομίας, κτηματο¬ 
λογίου και Οικιστικής Ανάπτυξης. 

β) Γραφείο καθαριότητας και προστασίας περιβάλλοντος, 
γ) Γραφείο πρασίνου και παιδικών χαρών, 
δ) Γραφείο Ύδρευσης, 
ε) Γραφείο Νεκροταφείου.' 

στ) Γραφείο Μηχανικού εξοπλισμού και κίνησης οχημάτων, 
ζ) Γραφείο Ηλεκτροφωτισμού. 

Άρθρο 3. 

Προϊστάμενοι Οργανικών Μονάδων. 

Οι Προϊστάμενοι όλων των οργανικών μονάδων του Δήμου ορίζονται 
σύμφωνα με τις διατάξεις του άρθρου 9 του Ν. 1586/86 όσο δε αφορά 
τους κλάδους των οποίων οι υπάλληλοι κρίνονται για την κατάληψη θέ¬ 
σεων Προϊσταμένων των κατά περίπτωση οργανικών μονάδων (άρθρ. 9 
παρ, 10 Ν. 1586/86) ορίζουμε: 

Α' Γραμματεία Δημοτικής Πολιτικής: 

Της Γ ραμματείας Δημοτικής Πολιτικής και των Γ ραφείων της, προΐ- 
σταται ο Δήμαρχος. 

Β' ΔΙΕΥΘΥΝΣΗ: 

Για Προϊστάμενοι της Διεύθυνσης (Διευθυντής) κρίνονται και τοποθε¬ 
τούνται υπάπλληλοι όπως ορίζει το άρθρο 9 του Ν. του 1586/86 κλά¬ 
δου ΠΕ-1 και αν δεν υπάρχουν ή δεν επαρκούν υπάλληλοι του κλάδου 
αυτού, κρίνονται και τοποθετούνται υπάλληλοι του κλάδου ΔΕ-1. Η 
ρύθμιση αυτή ισχύει μεταξύ ομοιοβάθμων, τονίζεται δε ότι δεν μπορεί 
ποτέ να κριθεί για Δ/ντής υπάλληλος, ανεξάρτητα κλάδου και κατηγο¬ 
ρίας κατώτερου βαθμού άλλου υπαλλήλου ανώτερου βαθμού. 

Γ' Τμήματα: Διοικητικό - Οικονομικό. 

Για Προϊστάμενοι στα τμήματα Διοικητικό - Οικονομικό κρίνονται 
και τοποθετούνται υπάλληλοι βαθμού, όπωσς ορίζει το άρθρο 9 του Ν. 
1586/86 κλάδου ΠΕ-1 και αν δεν επαρκούν ή δεν υπάρχουν υπάλληλοι 
του κλάδου αυτού, κρίνονται και τοποθετούνται υπάλληλοι του κλάδου 
ΔΕ-1. Οι ρύθμιση αυτή ισχύει μεταξύ ομοιοβάθμων, τονίζεται δε ότι δεν 
μπορεί ποτέ να κριθεί για Προϊσταμένους υπάλληλος κατώτερου βαθ¬ 
μού άλλου υπαλλήλου ανώτερου βαθμού. 

Δ’ Τμήμα Τεχνικό: 

Για Προϊστάμενος του Τεχνικού Τμήματος κρίνεται και τοποθετείται 
υπάλληλος βαθμού, όπως ορίζει το άρθρο 9 του Ν. 1586/86 κλάδου 
ΠΕ (ΠΕ 3-ΠΕ6) και αν δεν επαρκούν ή δεν υπάρχουν υπάλληλοι του 
κλάδου αυτού, κρίνονται και τοποθετούνται υπάλληλοι ΤΕ και αν δεν 
υπάρχουν τεχνικοί υπάλληλοι, κρίνονται και τοποθετούνται υπάλληλοι 
ΔΕ. Η ρύθμιση αυτή ισχύει μεταξύ ομοιοβαθμων, τονίζεται δε ότι δεν 
μπορεί ποτέ να κριθεί για προϊστάμενος υπάλληλος, ανεξάρτητα κλάδου 
και κατηγορίας, κατώτερου βαθμού άλλου υπαλλήλου ανώτερου βαθ¬ 
μού. 

Άρθρο 4. 

Τ’ αντικείμενα και οι αρμοδιότητες κάθε υπηρεσίας καθορίζονται ως 
εξής: 

Α' Γραμματεία Δημοτικής Πολιτικής: 

1. Γραφείο Δημάρχου. 

Κάνει κάθε εργασία που του αναθέτει ο Δήμαρχος και δεν ανήκει στις 
αρμοδιότητες των άλλων υπηρεσιών, διεκπεραιώνει την αλληλογραφία 
του Δημάρχου, καθορίζει τις ημέρες και ώρες που θα δέχεται ο Δήμαρ¬ 
χος τους δημότες, επιτροπές και υπηρεσιακούς παράγοντες του Δήμου. 
Κρατά βιβλία Επιτροπών και Συμβουλίων που μετέχει ο Δήμαρχος κα¬ 
θώς και το βιβλίο εισερχομένων και εξερχομένων στο Γραφείο, εγγρά¬ 
φων. 

2. Γραφείο Δημοσίων Σχέσεων και Τύπου. 

Προγραμματίζει και οργανώνει τις γιορτές, τελετές, δεξιώσεις, δια¬ 
λέξεις κλπ. προβάλλει τις δραστηριότητες του Δήμου και φροντίζει για 
την ανάπτυξη του ενδιαφέροντος των δημοτών να συμμετέχουν στις 
ενέργειες και εκδηλώσεις του. 

Β' Τμήμα Διοικητικό: 

3. Γραφείο Δημοτικού Συμβουλίου και Δημαρχιακής Επιτροπής. 

Κάνει κάθε εργασία που έχει σχέση με θέματα Δημοτικού Συμβου¬ 
λίου και Δημαρχιακής Επιτροπής και που δεν ανήκει στις αρμοδιότητες 
των άλλων υπηρεσιών. Προετοιμάζει την ημερήσια διάταξη των συνε¬ 
δριάσεων του Δημοτικού Συμβουλίου και της Δημαρχιακής Επιτροπής 
και μεριμνά για την κοινοποίησή της. Τηρεί πρόχειρα πρακτικά των συ- 
ζητουμένων θεμάτων, συντάσσει τα πρακτικά και τις αποφάσεις αυτών 
και μεριμνά για την υποβολή αντιγράφων στη Νομαρχία και σε κάθε 
άλλη υπηρεσία, πρόσωπο ή Αρχή. 

Ενημερώνει το Δήμαρχο, τον Πρόεδρο και τους Δημοτικούς Συμβού¬ 
λους για θέματα που αφορούν το Δημοτικό Συμβούλιο. 

4. Γραφείο Προσωπικού. 

Φροντίζει για την κανονική τήρηση των ατομικών φακέλλων - καρ- 
τελλών των υπαλλήλων και των Συνταξιούχων του Δήμου, καθώς και 
του ημερομισθίου προσωπικού. 

Τηρεί το βιβλίο Μητρώου των τακτικών υπαλλήλων και του ημερο¬ 
μισθίου προσωπικού, φροντίζει για το διορισμό, τις προαγωγές, άδειες 
και όλες γενικά τις υπηρεσιακές μεταβολές του προσωπικού και ενημε¬ 
ρώνει τους ενδιαφερομένους. 

Τηρεί το μισθολογικό Μητρώο των υπηρετούντων εργατοϋπαλλή¬ 
λων και συνταξιούχων καθώς και των ημερομισθίων εργατών και συ¬ 
νεργείων και παρέχει στο οικονομικό τμήμα κάθε απαραίτητο στοιχείο 
για τη σύνταξη μισθοδοτικών καταστάσεων. 

5. Γραφείο Πρωτοκόλλου - Αρχείου και Διεκπεραίωσης. 

Τηρεί το γενικό πρωτόκολλο του Δήμου και ενεργεί την πρωτοκόλ¬ 
ληση όλων των εγγράφων (εισερχομένων - εξερχομένων), διεκπεραιώ- 
νει τα έγγραφα και κατα το Αρχείο όλων των Υπηρεσιών, των εφημερί¬ 
δων της Κυβέρνησης και των εντύπων με δημοτικό ενδιαφέρον. Ενεργεί 
την τοιχοκόλληση και επίδοση εγγράφων. 

6. Γραφείο Δακτυλογραφίας. 

Πραγματοποιεί τη δακτυλογράφηση όλων γενικά των εξερχομένων 
εγγράφων, αποφάσεων Δημάρχου, Δημαρχιακής Επιτροπής, Δημοτι¬ 
κού Συμβουλίου. 

7. Γραφείο Δημοτολογίων - Μητρώων Αρρένων - Στρατολογίας - 
Εκλογικών - Καλλιεργειών και επιδοτήσεων γενικά - πολιτικών γά- 
μων. 

Ασχολείται με την τήρηση των Δημοτολογίων και ενημέρωσή τους 
για κάθε μεταβολή, φροντίζει για τη σύνταξη των Μ. Αρρένων και για 
όλες τις μεταβολές τους. 

Καταρτίζει τους Στρατολογικούς Πίνακες και διεκπεραιώνει κάθε εί¬ 
δους εργασία που αφορά Στρατολογικά θέματα. Εκδίδει πιστοποιητικά, 
αντίγραφα, αποσπάσματα, βεβαιώσεις που σχετίζονται με τις παρα¬ 
πάνω εργασίες. Ασχολείται με κατάρτιση και αναθεώρηση των καταλό¬ 
γων εκλογικών βιβλιαρίων, με θέματα.και επιδότησης και θέ¬ 


ματα που έχουν σχέση με τους πολιτικούς Γάμους. 

8. Γραφείο Ληξιαρχείου. 

Ασχολείται με την τήρηση όλων των ληξιαρχικών βιβλίων και φα¬ 
κέλλων, τη σύνταξη ληξιαρχικών πράξεων, την έκδοση αντιγράφων, 
αποσπασμάτων και βεβαιώσεων, την ενημέρωση των ευρετηρίων και 
την τήρηση του πρωτοκόλλου αλληλογραφίας και τέλος ασχολείται με 
κάθε υπόθεση ληξιαρχικής φύσης. 

9. Γραφείο Κοινωνικής Μέριμνας, Δημόσιας Υγείας και Στατιστι¬ 
κής. 

Ασχολείται με κάθε θέμα στον τομέα της Κοινωνικής Μέριμνας. 
Έχει την ευθύνη της συγκέντρωσης εθελοντικών εισφορών των δημο¬ 
τών και άλλων μαζικών φορέων σε περιπτώσεις έκτακτης ανάγκης (πό-. 
λεμοι, θεομηνίες, σεισμοί κλπ.) που κάνουν επιτακτική την ανάγκη της 
οργάνωσης βοήθειας. Έχει τις αρμοδιότητες που αναγνωρίζουν οι νό¬ 
μοι και οι εκάστοτε ισχύουσες υγειονομικές διατάξεις και επιμελείται 
για όλα τα θέματα στη δημόσια υγεία και την αποτελεσματική προστα¬ 
σία. 

Ασχολείται με θέματα στατιστικά. 

Γ' Τμήμα Οικονομικό: 

10. Γραφείο Λογιστηρίου - πληρωμής δαπανών - προϋπολογι¬ 
σμού. 

Καταρτίζει, σε συνεργασία με τις άλλες υπηρεσίες του Δήμου και υπο¬ 
βάλλει έγκαιρα στη Δημαρχιακή Επιτροπή, εισήγηση σχετικά με τον 
προϋπολογισμό εσόδων και εξόδων και τον απολογισμό του Δήμου. Πα¬ 
ρακολουθεί, συγκεντρώνει και ελέγχει τα αποτελέσματα του προϋπολο¬ 
γισμού ενημερώνοντας τα σχετικά λογιστικά βιβλία. Εισηγείται την 
αναμόρφωση του προϋπολογισμού με την εγγραφή νέων εσόδων και χο- 
ρήγηση εκτάκτων και συμπληρωματικών πιστώσεων. Ασχολείται με 
την εκκαθάριση και εντολή πληρωμής κάθε δαπάνης του Δήμου, σύμ¬ 
φωνα με το νόμο. Φροντίζει για την πιστή εφαρμογή των διατάξεων 
«περί οικονομικής διοίκησης και λογιστικού». Συγκεντρώνει τα στοιχεία 
για την εμπρόθεσμη απόδοση λογαριασμού από τον Δήμαρχο στο Δημο¬ 
τικό Συμβούλιο. Ασχολείται με τον οικονομικό προγραμματισμό του 
Δήμου αξιοποιώντας τα στατιστικά δεδομένα και εισηγείται μετά απο 
εντολή του Δημάρχου στο Δημοτικό Συμβούλιο μεθόδους που βελτιώ¬ 
νουν την απόδοση των εσόδων και μειώνουν τα όχι ανελαστικά έξοδά 
τους. "'-' 

ΤΙ. Γραφείο Εσόδων - Εξόδων. 

Ως προς τα Έσοδα: 

Ελέγχει τους χρηματικούς τίτλους που αποατέλλονται στο Δημόσιο 
Ταμείο από τις διάφορες Υπηρεσίες και εκδίδει τα αποδεικτικά παραλα¬ 
βής εισπρακτέων εσόδων. Εκδίδει γραμμάτια είσπραξης των διαφόρων 
εσόδων του Δήμου, εκκαθαρίζει τις οφειλές των δημοτών και εισηγείται 
τη λήψη αναγκαστικών μέτρων κατά των οφειλετών. Τηρεί τα κατά 
νόμο προβλεπόμενα βιβλία εσόδων, καταρτίζει τους μηνιαίου και ετή¬ 
σιους λογαριασμούς της διαχείρισης εσόδων, συγκεντρώνει στοιχεία για 
την κατάρτιση του απολογισμού εσόδων και φροντίζει για την κοινοποί¬ 
ηση ατομικών ή ειδικών προσκλήσεων στους οφειλέτες του Δήμου. 

Ως προς τα Έξοδα: 

Διεξάγει τις λογιστικές πράξεις που έχουν σχέση με την πληρωμή 
εξόδων του Δήμου, τηρεί τα προβλεπόμενα λογιστικά βιβλία, ενεργεί το 
σύνολο των πληρωμών του Δήμου. Ελέγχει τη νομιμότητα των χρημα¬ 
τικών ενταλμάτων πληρωμής και συγκεντρώνει τα στοιχεία για την κα¬ 
τάρτιση του απολογισμού εξόδων του Δήμου. Καταρτίζει τους μηνιαίους 
και ετήσιους λογαριασμούς της διαχείρισης εξόδων και συντάσσει τους 
στατικούς πίνακες για την αποστολή τους στα Υπουργεία, Νομαρχία 
κ.λπ. 

12. Γραφεία ·Δημοτικών προσόδων και περιουσίας. 

Ασχολείται με τον έλεγχο της φορολογητέας ύλης, τη βεβαίωση φό¬ 
ρων, τελών, δικαιωμάτων και άλλων εσόδων του Δήμου, τη σύνταξη 
βεβαιωτικών καταλόγων που αφορούν τα έσοδα του Δήμου, επιμελείται 
για την εκμίσθωση και εκμετάλλευση των αστικών και αγροτικών ακι¬ 
νήτων του Δήμου και της κινητής περιουσίας του. 

13. Γραφείο Προμηθειών και αποθήκης υλικού. 

Φροντίζει για τις προμήθειες ειδών και υλικών για τις ανάγκες του 
Δήμου και τη νομική παραλαβή αυτών από την Επιτροπή Παραλαβής. 
Συγκεντρώνει τα δικαιολογητικά κάθε προμήθειας, συντάσσει τα πρω¬ 
τόκολλα παραλαβής των υλικών και τα παραδίδει στο Λογιστήριο για 
την έκδοση ενταλμάτων πληρωμής, φροντίσει για τη διενέργεια των τα¬ 
κτικών και πρόχειρων διαγωνισμών προμηθειών καθώς και την απευ¬ 
θείας και χωρίς διαγωνισμό προμήθεια και συντάσσει τα συμφωνητικά 
προμηθειών. Παραλαμβάνει τα τιμολόγια, ενημερώνει τα από το νόμο 
προβλεπόμενα βιβλία και έχει την ευθύνη για τη φύλαξη αντικειμένων 

του Δήμου ιδιαίτερης αξίας και την ασφάλιση των Δημοτικών κτιρίων, 
αυτοκινήτων και μηχανημάτων του Δήμου. 

' 14. Γραφείο Δημοτικών τελών. 

Φροντίζει για την έκδοση λογαριασμών, καταστάσεων, καταλόγων 
κ.λπ. όλων των εισπραττομένων τελών και λοιπών φόρων παραλαμβά- 
νοντας τα απαραίτητα στοιχεία από τα αρμόδια γραφεία. Παραλαμβά- 
νει και καταχωρεί σε ειδικό βιβλίο τις υπεύθυνες δηλώσεις που υποβάλ¬ 
λονται σύμφωνα με το νόμο. Ασχολείται με τη συγκέντρωση των ασκου¬ 
μένων προσφυγών κατά των διαφόρων φορολογικών εγγράφων, την 
αντίκρουση των προβαλλομένων ισχυρισμών σε συνεργασία με τις άλλες 
υπηρεσίες του Δήμου, διατηρεί πρωτόκολλο κατάθεσης των ενδίκων μέ¬ 
σων - προσφυγών και παραπέμπει στις αρμόδιες φορολογικές Επιτρο¬ 
πές. 

15. Γραφείο Μισθοδοσίας προσωπικού και ασφάλισης. 

Ασχολείται με τη σύνταξη των μισθοδοτικών καταστάσεων των τα¬ 
κτικών υπαλλήλων και των με σχέση εργασίας Ιδιωτικού Δικαίου εργα¬ 
ζομένων στο Δήμο, την παρακολούθηση των συνταξιοδοτικών και 
ασφαλιστικών θεμάτων του με οποιαδήποτε σχέση εργασίας απασχο- 
λουμένου προσωπικού, την τήρηση ασφαλιστικών βιβλιαρίων των εργα¬ 
ζομένων, την αγορά και επικόλληση ενσήμων. 

Γ’ Τεχνικό Τμήμα: 

16. Γραφείο μελετών και εκτέλεσης έργων - Πολεδομίας - Κτηματο¬ 
λογίου και Οικιστικής Ανάπτυξης. 

Ασχολείται με τη συλλογή στοιχείων υπαίθρου για τη σύνταξη μελε¬ 
τών εκτέλεσης Δημοτικών έργων. Καταρτίζει τις διακηρύξεις των δη¬ 
μοπρασιών των διαφόρων έργων και προμηθειών, επιβλέπει την εκτέ¬ 
λεση των έργων που γίνονται από τον Δήμο με ανάθεση, δημοπρασία ή 
αυτεπιστασία. Ασχολείται με τη διαδικασία παραλαβής των έργων και 
ενημερώνει τον Δήμαρχο ή το Δημοτικό Συμβούλιο για παραλείψεις ή 
κακοτεχνίες που έγιναν κατά την κατασκευή των έργων. Ασχολείται με 
τις μελέτες - αποτυπώσεις και τομογραφικούς σχεδιασμούς για τη σύ¬ 
νταξη κτηματογραφικών διαγραμμάτων δημοτικών κτιρίων, ακινήτων 
και κοινόχρηστων χώρων και γενικά με κάθε τοπογραφική εργασία 
οιναγκαία για την εφαρμογή του Τεχνικού Προγράμματος του Δήμου. 
Τηρεί αρχείο με διαγράμματα ρυμοτομικά, κτηματολογικά κ.λπ. του 
Δήμου, ονομασίας δρόμων και πλατειών: 

17; Γραφείο καθαριότητας και προστασίας περιβάλλοντος. 

Μεριμνά για την περισυλλογή των απορριμμάτων, την μεταφορά 
τους στο σκουπιδότοπο και την υγειονομική ταφή τους. Φροντίζει για 
την καθαριότητα δρόμων, πλατειών και όλων των κοινόχρηστων χώ¬ 
ρων, πάρκων, παιδικών χαρών - την απομάκρυνση και ταφή σκοτωμέ¬ 
νων ζώων από τους δρόμους κ.λπ. της πόλης, καθώς και για τον ειδικό 
ευπρεπισμό της πόλης κατά τις εορταστικές εκδηλώσεις (Εθνικές - θρη- 
' σκευτικές). Ασχολείται με τον καθαρισμό και την απομάκρυνση των δη¬ 
μοτικών υπονόμων, βόθρων, οχετών και τον καθαρισμό του χώρου της 
Λαϊκής Αγοράς. 

Επισημαίνει, συγκεντρώνει στοιχεία διά των οργάνων του τις πηγές 
ρύπανσης του χερσαίου - θαλάσσιου και ατμοσφαιρικού χώρου (λήμ¬ 
ματα - απόβλητα - αερολήμματα- τοξικές ουσίες - μικροβιακές μολύν¬ 
σεις - ηχορυπάνσεις κ.λπ.). 

18. Γραφείο πρασίνου και παιδικών χαρών. 

Ασχολείται με τη δημιουργία νέων πάρκων - πλατειών - δενδροστοι- 
χειών ή νέων κέντρων παιδικής χαράς και την προμήθεια του υλικού 
που απαιτείται για τη μετατροπή των χώρων αυτών σαν χώρων, πρασί¬ 
νου, κέντρων αναψυχής και παιδιάς. Φροντίζει για την καθαριότητα του 
πρασίνου κ.λπ. κοινοχρήστων χώρων καθώς και των κέντρων παιδικής 
χαράς, Αθλητικών χώρων και των συντριβανιών. 

Κατά περιόδους ανανεώνει τους χρωματισμούς των οργάνων παιδι¬ 
κής χαράς των παγκακιών και αντικαθιστά με καινούργια τυχόν κατε¬ 
στραμμένα ή ελλειπόντα μέρη διαφόρων οργάνων. Συμπληρώνει τη δεν¬ 
δροφύτευση των πεζοδρομίων και των πλατειών και ανανεώνει τη γη- 
ρασμένα και κατεστραμένα δένδρα. Καταρτίζει προγράμματα επίκαιρης 
φύτευσης σποράς με επιφάνειας γκαζόν, κατάλληλων φυτών για κάθε 
περιοχή, κατάλληλων και επίκαιρων ψεκασμών για την καταπολέμηση 
των ασθενειών των φυτών, λίπανσης, σκαλισμάτων, βοτανισμάτων, 
κλαδεμάτων, ποτισμάτων στις εποχές που απαιτείται. Φροντίζει για την 
απόκτηση δενδρυλλίων και καλλωπιστικών φυτών από κρατικές Υπη¬ 
ρεσίες ή Οργανισμούς και την προμήθεια αυτών, όταν υπάρχει ανάγκη 
από ιδιωτικά φυτώρια και τέλος φροντίζει για την όσο το δυνατό καλή 
εμφάνιση και εμπλουτισμό των παραπάνω χώρων. 

19. Γραφείο Ύδρευσης. 

Έχει την ευθύνη της καλής λειτουργίας όλων των πηγών άντλησης 
νερού (φρεάτων - γεωτρήσεων), της συντήρησης του εσωτερικού και 


εξωτερικού δικτύου παροχής νερού, της λήψης των ενδείψεών των 
υδρομέτρων και της προώθησης αυτών στο Γραφεία προσόδων, της 
έγκαιρης σύνταξης καταλόγων αντιτίμου ύδρευσης και της καλής λει¬ 
τουργίας και επισκευής - συντήρησης των υδρομέτρων. 

Εκδίδει τις σχετικές άδειες παροχής νερού και παρακολουθεί και 
ελέγχει διά των οργάνων του την καλή και σύμφωνα με τον κανονισμό 
ύδρευσης σύνδεσης και παροχών με το εσωτερικό δίκτυο της πόλης, την 

τοποθέτηση των φρεατίων.σε κατάλληλες και εμφανείς θέσεις, 

την αποκατάσταση φθορών κ.λπ. των πεζοδρομίων και του οδοστρώμα¬ 
τος. 

20. Γραφείο Νεκροταφείου. 

Ενεργεί σύμφωνα με τον κανονισμό τη βεβαίωση και είσπραξη των 
υπέρ του Δήμου τελών και δικαιωμάτων από τη λειτουργία του Νεκρο¬ 
ταφείου. Έχει την ευθύνη για την πιστή εφαρμογή και τήρηση του κανο¬ 
νισμού λειτουργίας του Νεκροταφείου. Φροντίζει για την καθαριότητά 
του, εκδίδει τις άδειες ταφής και παραχώρησης τάφων καθώς και τις 
άδειες διαμόρφωσης τάφων και γενικά ασχολείται με κάθε είδους εργα¬ 
σίες που έχουν με το νεκροταφείο. 

21. Γραφείο Μηχανικού Εξοπλισμού και κίνησης οχημάτων. 

Έχει την ευθύνη της τήρησης των προβλεπομένων από το νόμο βι¬ 
βλίων για όλα τα οχήματα (Μητρώο αυτοκινήτων - κίνησης - επι¬ 
σκευών κ.λ.π). Επιμελείται για τη συντήρηση και επισκευή όλων των 
οχημάτων και έχει την ευθύνη των κινήσεων. 

Φροντίζει για την προμήθεια των αναγκαίων ανταλλακτικών - εργα¬ 
λείων - καυσίμων - λιπαντικών καθώς και για την ασφάλιση των οχη¬ 
μάτων σε ασφαλιστική Εταιρεία. 

22. Γραφείο Ηλεκτροφωτισμού. 

Επιμελείται για τη συντήρηση του δημοτικού φωτισμού (αλλαγή λα¬ 
μπτήρων, συντήρηση φωτιστικών σωμάτων κ.λπ.) καθώς και για την 
καλή λειτουργία κάθε ηλεκτρολογικής εγκατάστασης του Δήμου. Φρο¬ 
ντίζει για επέκταση και βελτίωση των δικτύων και για την προμήθεια 
φωτιστικών σωμάτων και των αναγκαίων ανταλλακτικών υλικών. Επι¬ 
μελείται του προγράμματος για το άναμα και σβύσιμο τού Δημοτικού 
φωτισμού. 

Άρθρο 5ο. 

Η κατανομή του προσωπικού στη Διεύθυνση, Τμήματα και Γραφεία, γί¬ 
νεται με απόφαση Δημάρχου ανάλογα με τις υπηρεσιακές ανάγκες του 
Δήμου. 

0 Διευθυντής και Τμηματάρχες που απουσιάζουν, (αναπληρώνονται 
με άλλους υπαλλήλους, όπως ορίζει ο Νόμος 1586/86. 

Ο τρόπος λειτουργίας κάθε υπηρεσίας στις λεπτομέρέιές του, εκτός 
από εκείνες που καθορίζει ο νόμος, δύναται να καθορίζεται με ειδικό κα¬ 
νονισμό λειτουργίας που καταρτίζεται από το Δημοτικό Συμβούλιο. 

Άρθρο 6ο. 

Αρμοδιότητες 

Α’Διευθυντού: 

Κατευθύνει σύμφωνα με τις οδηγίες του Δημάρχου ή του Αναπλη¬ 
ρωτή του, τις Υπηρεσίες της Διεύθυνσης, εισηγείται τα αντικείμενα της 
αρμοδιότητας του και ασκεί τα καθήκοντα (αρμοδιότητες) που του 
έχουν ανατεθεί από τον Ο.Ε.Υ. και το νόμο ή κατ’ εξουσιοδότηση, είναι 
υπεύθυνος για την ομαλή και απρόσκοπτη λειτουργία όλων των Υπηρε¬ 
σιών του Δήμου, ενημερώνει τον Δήμαρχο ή τον Αναπληρωτή του για 
κάθε πρόβλημα για το οποίο απαιτείται η παρέμβασή του, εποπτεύει και 
καθοδηγεί όλους τους υπαλλήλους, παρακολουθεί την ποιότητα και 
πρόοδο των εργασιών τους, κατανέμει κατά ορθή και δίκαια κρίση το 
έργο που διεκπεραιώνουν οι υπάλληλοι και γενικά λαμβάνει κάθε μέτρο 
που απαιτείται, μέσα στα πλαίσια του νόμου, του παρόντος οργανισμού 
και των οδηγιών του Δημάρχου για τη διεκπεραίωση κάθε εργασίας του 
Δήμου. 

ΒΎ μηματαρχών: 

Οι Προϊστάμενοι υπό την άμεση εποπτεία του Δημάρχου ή Αναπλη- 
ρωτού και του Διευθυντή κατευθύνουν τις Υπηρεσίες που υπάγονται σ’ 
αυτούς, εισηγούνται τα αντικείμενα της αρμοδιότητάς τους, ασκούν τα 
καθήκοντα (αρμοδιότητες) που τους έχουν ανατεθεί από το Νόμο ή κατ’ 
εξουσιοδότηση και τον παρόντα Οργανισμό, ελέγχουν και θεωρούνμε τη 
μονογραφή τους όλα τα έγγραφα που συντάσσονται από τους υφιστάμε¬ 
νους τους. 

Άρθρο 7ο. 

Η οργανική σύνθεση και κατάταξη των θέσεων του προσωπικού του Δή¬ 
μου κάθε κατηγορίας Κλάδου και βαθμού γίνεται ως κατωτέρω: 

1. ΚΑΤΗΓΟΡΙΑ Π.Ε.: 

α) Κλάδος ΠΕ-1 Διοικητικός: 

Μία (1) θέση με βαθμούς Γ-Α. 
β) Κλάδος ΠΕ-3 Πολιτικών Μηχανικών: 

Μία (1) θέση με βαθμούς Γ-Α. 

γ) Κλάδος ΠΕ-4 Αρχιτεκτόνων - Μηχανικών: 

Μία (1) θέση με βαθμούς Γ-Α. 

δ) Κλάδος ΠΕ-6 Τοπογράφων - Μηχανικών: 

Μία (1) θέση με βαθμούς Γ-Α. 

2. ΚΑΤΗΓΟΡΙΑ Τ.Ε.: 

α) Κλάδος ΤΕ-4 Τεχνολόγων Μηχανολόγων ή Ηλεκτρολόγων - Μη¬ 
χανικών: 

Μία (1) θέση με βαθμούς Γ-Α. 

3. Κατηγορία ΔΕ: 

α) Κλάδος ΔΕ - 1 Διοικητικός: 

Δέκα (10) θέσεις με βαθμούς Γ-Α 
β) Κλάδος ΔΕ-6 Σχεδιαστών: 

Μία (1) θέση με βαθμούς Γ-Α 
γ) Κλάδος ΔΕ-15 Εισπρακτόρων: 

Δύο (2) θέσεις με βαθμούς Γ-Α 
δ) Κλάδος ΔΕ-24 Ηλεκτρολόγων 
Μία (1) θέση Ηλεκτρολόγου με βαθμούς Γ-Α 
ε) Κλάδος ΔΕ-29 Οδηγών αυτοκινήτων 
Τρεις (3) θέσεις οδηγών αυτοκινήτων με βαθμούς Γ-Α 
στ) Κλάδος ΔΕ-30 Τεχνικών: 

Μία (1) θέση υδραυλικού με βαθμούς Γ-Α 
ζ) Κλάδος ΔΕ-35 Κηπουρών: 

Μία (1) θέση κηπουρού με βαθμούς Γ-Α 
Κατηγορία ΥΕ: 

α) Κλάδος ΥΕ-1 Κλητήρων - Θυρωρών - Γενικών Καθηκόντων 
Μία (1) θέση με βαθμούς Δ-Γ 
β) Κλάδος ΥΕ-16 Εργατοτεχνιτών γενικά 
Δέκα εννέα (19) θέσεις εργατοτεχνιτών γενικά με βαθμούς Δ-Γ οι 
οποίες αναλύονται ως εξής: 

Δέκα (10) θέσεις εργατών καθαριότητας 

Τέσσερες (4) θέσεις εργατών ύδρευσης (Η μία θέση είναι μερικής 
απασχόλησης Σάββατα και Κυριακές). 

Δύο (2) θέσεις εργατών κήπων και δενδροστοιχιών 
Μία (1) θέση Εργάτη - Φύλακα Δημοτικού Νεκροταφείου 
Μία (1) θέση Καθαριότητας χώρου Δημοτ. Αφοδευτηρίων με μειω¬ 
μένη απασχόληση (ωρομίσθιο). 

ΜΟΝΙΜΟ ΠΡΟΣΩΠΙΚΟ ΠΡΟΣΩΡΙΝΩΝ ΘΕΣΕΩΝ 
Α' Ν. 1476/1984 

Κατηγορία ΔΕ: 

α) Κλάδος ΔΕ-29 Οδηγού αυτοκινήτου: 

Μία (1) θέση με βαθμούς Γ-Α 
Κατηγορία ΥΕ: 
α) Κλάδος ΥΕ-16: 

Μία (1) θέση εργάτη ύδρευσης με βαθμούς Δ-Γ- 
Τρεις (3) θέσεις εργατών καθαριότητας με βαθμούς Δ-Γ 
Β' ΔΙΠΙΔ/Φ42/24/11440/31.12.86 Υπουργική Απόφαση, 
α) Κλάδος ΥΕ-15 ; | ] 

Τρεις (3) θέσεις εργατών καθαριότητας με βαθμούς Δ-Γ 
Γ'Ν.Δ/τος 4541/1966 

Κατηγορία ΔΕ: 
α) Κλάδος ΔΕ-20 Τεχνικών 
Μία (1) θέση Υδραυλικού με βαθμούς Γ-Α 
Πρατήρηση: Κάθε θέση του παρόντος κεφαλαίου πρυ θα καταργείται, 
θα μετατρέπεται σε θέση αντίστοιχου Κλάδου μόνιμου προσωπικού του 
Π.Δ. 37α/1987. ! 

ΠΡΟΣΩΠΙΚΟ ΙΔΙΩΤΙΚΟΥ ΔΙΚΑΙΟΥ ΑΟΡΙΣΤΟγ ΧΡΟΝΟΥ ΠΟΥ 
ΥΠΗΡΕΤΕΙ ΣΤΟ ΔΗΜΟ 
Τρεις (3) θέσεις εργατών ύδρευσης 
Μία (1) θέση οδηγού αυτοκινήτων 
Μία (1) θέση κήπων και δενδροστοιχιών 
Μία (1) θέση εργάτη - φύλακα Δημοτικού Νεκροταφείου 
Τρεις (3) θέσεις εργατών καθαριότητας. 

Μία (1) θέση εργάτη καθαριότητας χώρου Δημοτικών Αφοδευτη¬ 
ρίων. ' ·4'Ί 


Παρατήρηση: Το προσωπικό που θα υπηρετεί στην πράξη δεν θα 
υπερβαίνει αθροιστικά τον αριθμό των τακτικών οργανικών θέσεων είτα 
αυτό απασχολείται ως μόνιμο τακτικό προσωπικό είτε με προσωρινή ή 
αορίστου χρόνου σχέση Ιδιωτικού Δικαίου για κάθε μία Δημοτική Υπη¬ 
ρεσία ξεχωριστά. 

Άρθρο 8. 

ΠΡΟΣΟΝΤΑ ΔΙΟΡΙΣΜΟΥ 
Κατηγορία Πανεπιστημιακής Εκπαίδευσης (ΠΕ) 

1) Κλάδος ΠΕ-1 Διοικητικός 

Προσόν διορισμού στον εισαγωγικό βαθμό ορίζεται πτυχίο ή δί¬ 
πλωμα νομικής ή Πολιτικών ή Οικονομικών Επιστημών ΑΕΙ ή Κοινω- 
νιολογίας ή Διοίκησης Επιχειρήσεως της ημεδαπής ή πτυχίο ή δίπλωμα 
ΑΣΟΕΕ ή ΠΑΣΠΕ ή ανωτάτων Βιομηχανικών Σχολών της ημεδαπής 
ή ισότιμο αντίστοιχης ειδικότητας Σχολών της ημεδαπής ή αλλοδαπής. 

2) Κλάδος ΠΕ-3 Πολιτικών Μηχανικών, ΠΕ-4 Αρχιτεκτόνων - Μη¬ 
χανικών, ΠΕ-6 Τοπογράφων - μηχανικών. 

Για κάθε κλάδο προσόν διορισμού στον εισαγωγικό βαθμό ορίζεται το 
ομώνυμο κατά περίπτωση πτυχίο ή δίπλωμα ΑΕΙ της ημεδαπής ή ισό¬ 
τιμο αντίστοιχης ειδικότητας Σχολών της αλλοδαπής. 

Κατηγορία Τεχνολογικής Εκπαίδευσης (ΤΕ) 

Κλάδος ΠΕ-4 Τεχνολόγων Μηχανολόγων ή Ηλεκτρολόγων Μηχα¬ 
νικών, 

Για τον Κλάδο αυτό προσόν διορισμού στον εισαγωγικό βαθμό ορίζε¬ 
ται το ομώνυμο πτυχίο ή δίπλωμα της Σχολής Τεχνολογικών Εφαρμο¬ 
γών ΤΕΙ της ημεδαπής ή ισοτίμων Σχολών της ημεδαπής ή αλλοδαπής 
ή ΚΑΤΕΕ ή ισότιμων Σχολών της ημεδαπής ή αλλοδαπής. 

Κατηγορία Δευτεροβάθμιας Εκπαίδευσης (ΔΕ). 

Κλάδος ΔΕ-1 Διοικητικός, ΔΕ-15 Εισπρακτόρων. 

Για κάθε προσόν διορισμού στον εισαγωγικό βαθμό ορίζεται τό απο¬ 
λυτήριο Λυκείου ή Εξαταξίου Γυμνασίου ή άλλου ισότιμου Σχολείου και 
γνώση δακτυλογραφίας με την επιφύλαξη του άρθρου 17 του Ν. 
1586/86 και του άρθρου 5 του Π.Δ/τος 37α/1987. 

Κλάδος ΔΕ-6 Σχεδιαστών, ΔΕ-24 Ηλεκρολόγων, ΔΕ-29 οδηγών 
αυτοκινήτων ΔΕ-30 Τεχνικών (Υδραυλικών), ΔΕ-35 Κηπουρών. 

Για κάθε Κλάδο ή ειδικότητα, προσόν διορισμού στον εισαγωγικό 
βαθμό ορίζεται ο ομώνυμος ή αντίστοιχος ή συναφής κατά ειδικότητα 
απολυτήριος τίτλος Τεχνικού - Επαγγελματικού Λυκείου, ή-Τεχνικής 
Επαγγελματικής Σχολής Δευτεροβάθμιας Εκπαίδευσής ή Σχολής μα¬ 
θητείας του ΟΑΕΔ του Ν. 1346/1983 (ΦΕΚ 46/Α) ή άλλης ισότιμης 
σχολικής μονάδας της ημεδαπής ή αλλοδαπής. - 

Για το διορισμό σε θέσεις των παραπάνω κλάδων με τυπικό προσόν 
απολυτήριο τίτλο Τεχνικής - Επαγγελματικής Σχολής Δευτεροβάθμιας 
Εκπαίδευσης ή Σχολής μαθητείας του ΟΑΕΔ του Ν. 1346/1983 ή άλ¬ 
λης ισότιμης σχολικής μονάδας της ημεδαπής απαιτείται και τριετής 
εμπειρία μετά την κτήση του απολυτηρίου τίτλου στην ειδικότητα ή σε 
συναφή ειδικότητα. 

Για τη συμπλήρωση της τριετούς εμπειρίας, συνυπολογίζεται και ο 
χρόνος στρατιωτικής θητείας κατά τον οποίο ο στρατεύσιμος απασχολή¬ 
θηκε σε εργασίες της οικείας ειδικότητας ή συναφούς. 

Κάθε φορά που δεν καθίσταται δυνατή ή πλήρωση κενών θέσεων 
προσωπικού από υποψηφίους με τα προσόντα των προηγουμένων παρα¬ 
γράφων επιτρέπεται μία τριετία υπό την έναρξη του Ν. 1586/86 
(1.4.1986), ο διορισμός ..απολυτήριο τίτλο αντίστοιχης ειδικότη¬ 

τας αναγνωρισμένης κατώτερης Σχολής ή αντίστοιχης εμπειρίας. 

Κατηγορία ΥΕ: 

Κλάδος ΥΕ-1 Κλητήρων, θυρωρών, Γενικών καθηκόντων και λοι¬ 
πών Κλάδων: 

Προσόν διορισμού στον εισαγωγικό βαθμό για κάθε κλάδο, ορίζεται 
απολυτήριος τίτλος Υποχρωτικής Εκπαίδευσης (δηλαδή απολυτήριο 
τριταξίου Γυμνασίου ή για υποψήφιους, που έχουν αποφοιτήσει μέχρι 
και το 1980 απολυτήριο Δημοτικού Σχολείου) ή απολυτήριος τίτλος 
κατώτερης Τεχνικής Σχολής του Ν.Δ. 580/1970. 

Η απόφαση αυτή να δημοσιευθεί στην Εφημερίδα της Κυβερνήσεως. 

Κόρινθος, 18 Ιανουάριου 1989 . 

Ο Νομάρχης 
ΔΗΜ. ΚΩΤΣΟΠΟΥΛΟΣ 

- -4 -' 

ΔΙΟΡΘΩΣΕΙΣ ΣΦΑΛΜΑΤΩΝ 


Στην αριθ. 12430/80 απόφαση του Νομάρχη Κορινθίας, που 

αφορά τον ΟΕΤ του Δήμου Κορίνθου που δημοσιεύθηχε στο 583/Β/ 
23.3.88 ΦΕΚ, γίνονται οι εξής διορθώσεις: 

α) Στην σελ. 5525 και 5526 από το εσφαλμένο Βίε) Γραφείο Μη¬ 
τρώων Στρατολογίας - Δημοτολογίων μέχρι «Δακτυλογράφου μεμβρά¬ 
νες όταν είναι απαραίτητη η πολυγράφηση εγγράφων» να γραφεί το,ορ- 
θόν «Φροντίζει για την πληροφόρηση των συνεπειών της ρύπανσης, δί¬ 
νοντας στους δημότες σωστές κατευθύνσεις. 

Αναφέρει κάθε πηγή ρύπανσης, προτείνει μέσο (αντιμετώπισης και 
υπολογίζει τη δαπάνη για την επανόρθωση εφόσον γίνεται. 

Γίδ) Γραφείο πράσινου και παιδικών χαρών. 

Το γραφείο αυτό: 

Φροντίζει και εισηγείται για τη σύνταξη μελετών που απαιτούνται 
για τη διαμόρφωση, εγκατάσταση, προμήθεια, υλικών, συντήρηση των 
παιδικών χαρών και του πράσινου σε όλους τους κοινόχρηστους δημοτι¬ 
κούς χώρους. 

Επιμελείται των μελετών και επιβλέπει τη σωστή εκτέλεση και πιστή 
εφαρμογή των εργασιών. Όταν οι μελέτες αυτές αναθέτονται σε γρα¬ 
φεία μελετητών - συνεργατών του Δήμου τους παρέχει όλα τα απαιτού- 
μενα στοιχεία. 

Κάνει συγκεκριμένες προτάσεις για τη διαμόρφωση και εκτέλεση των 
έργων πράσινου και παιδικών χαρών. Ευθύνη για την εκτέλεση έργων 
υποδομής έχει το τμήμα εκτέλεσης έργων. 

Φροντίζει για την απόκτηση δενδρυλλίων και θάμνων από κρατικές 
υπηρεσίες και άλλους οργανισμούς κατά το συμφερότερο τρόπο, καθώς 
επίσης και για τη δημιουργία και συντήρηση του φυτωρίου του Δήμου. 

Οργανώνει τη λειτουργία εγκαταστάσεων εξωραϊσμού π.χ. συντρι- 
βανιών οργάνων παιδικών χαρών, μονίμων εγκαταστάσεων κ.λ.π. 

Αντιμετωπίζει κάθε φθορά εγκαταστάσεων αναψυχής και του πράσι¬ 
νου, αντικαθιστά αυτά και υπολογίζει τη δαπάνη επανόρθωσης σε βάρος 
του υπεύθυνου της φθοράς. 

Φροντίζει για την καλή εμφάνιση και τον εμπλουτισμό των παρα¬ 
πάνω χώρων. 

Γ2 Τμήμα Ειδικών Υπηρεσιών: 

Ο Προϊστάμενος του Τμήματος αυτού προΐσταται των γραφείων: 
Γ2Α Μηχανικού εξοπλισμού και κίνησης οχημάτων, Γ2β Αγορών, Γ2γ 
Ηλεκτροφωτισμού, Γ2δ Δημοτικών Σφαγείων, Γ2ε Νεκροταφείων, 
Γ2στ Ύδρευσης. 

Επίσης ο Τμηματάρχης 

Συνεργάζεται και εισηγείται στο Δ/ντή Τ.Υ. για την επάνδρωση των 
συνεργείωνμε κατάλληλο προσωπικό, για την εξασφάλιση των ανα¬ 
γκαίων μέσων και την προμήθεια των εφοδίων. 

Σε συνεργασία με τους υπεύθυνους των επί μέρους γραφείων προγρα- 
ματίζει τις εργασίες τους και τις άδειες του προσωπικού. 

Εισηγείται μέτρα βελτίωσης των συνθηκών εκτέλεσης της εργασίας 
και της ποιότητας του αποδιδομένου έργου. 

Παρακολουθεί την εξέλιξη των οικονομικών των επί μέρους γρα¬ 
φείων και εισηγείται μέτρα για τη βελτίωσή τους. 

Συνεργάζεται με το Δ/ντή Τ.Υ. για τη σύνταξη ή τροποποίηση των 
κανονισμών λειτουργίας των γραφείων. 

Για όσες τυχόν από τις ειδικές αυτές υπηρεσίες συσταθούν στο μέλλον 
τηρεί ειδικό βιβλίο συντασσομένων μελετών και αρχείο μελετών. 

Επιστατεί συνεχώς και κατευθύνει τα συνεργεία του Δήμου στα εκτε- 
λούμενα έργα και παρακολουθεί άμεσα και ελέγχει την εργασία τους. 

Παραλαμβάνει τα εφόδια και διαθέτει τα μηχανικά μέσα ανάλογα με 
τις ανάγκες του έργου. 

Συντάσσει τις επιμετρήσεις και τους λογ/σμούς των έργων για την 
πληρωμή των δικαιούχων. 

Τηρεί ημερολόγιο εργασίας για όλα τα εκτελούμενα έργα. 

Συντάσσει τα δελτία εργασίας των συνεργείων και των μηχανικών 
μέσων. 

Επιλαμβάνεται για ότι έχει σχέση με την σήμανση της κυκλοφορίας 
στην πόλη (σηματοδότηση - πινακίδες κ.λ.π.). 

Πγ) Γραφείο καθαριότητας και Προστασίας Περιβάλλοντος. 

Μεριμνά για την περισυλλογή των απορριμμάτων με το σκούπισμα 
των οδών, πλατειών και όλων των κοινοχρήστων χώρων, πάρκων, παι¬ 
δικών χαρών και την αποκομιδή των απορριμμάτων από σπίτια, γρα-, 
φεία και καταστήματα. 

Φροντίζει για τη μεταφορά τους στον τόπο της απόθεσης και την 
υγειονομική ταφή τους, σύμφωνα με τους κανόνες υγιεινής. 

Μετά την ταφή των απορριμμάτων φροντίζει για την απολύμανση 
του χώρου με κατάλληλα φάρμακα, σύμφωνα με τις υποδείξεις του τμή¬ 
ματος Υγιεινής. 


Επίσης φροντίζει για την άμεση απομάκρυνση και ταφή τυχόν σκο¬ 
τωμένων ζώων από τους δρόμους της πόλης προς αποφυγήν δυσοσμίας 
και για προστασία της δημόσιας υγείας. 

Στις αρμοδιότητες του Γραφείου αυτού υπάγεται ο ειδικός ευπρεπι- 
σμός της πόλης κατά τις εορταστικές εκδηλώσεις θρησκευτικών ή εθνι¬ 
κών γιορτών (ασβέστωμα κρασπέδων, καθαρισμός αφισοκολλήσεων, 
απομάκρυνση αντικειμένων από τους Κεντρικούς δρόμους) για την 
άψογη εμφάνιση της πόλης. 

Μεριμνά για τον καθαρισμό και την απολύμανση των δημ. υπονό¬ 
μων, βόθρων οχετών και τον καθαρισμό της Κεντρικής Αγοράς και των 
Λαϊκών Αγορών. 

Φροντίζει για το κατάβρεγμα των οδών και πλατειών της πόλης, 
κατά τους καλοκαιρινούς μήνες. 

Συνεργάζεται με το γραφείο κίνησης για την εξασφάλιση των ανα¬ 
γκαίων αυτ/των και μηχ/των της αποκομιδής των απορριμμάτων. 
Επίσης έχει την ευθύνη για την απομάκρυνση μεγάλων αχρήστων αντι¬ 
κειμένων από τους δρόμους της πόλης με ειδικά αυτ/τα. 

Οι αρμοδιότητες αυτές μεταβιβάζονται στα αντίστοιχα νομικά πρό¬ 
σωπα που τυχόν θα συσταθούν στο μέλλον για κάποια από τις παρα¬ 
πάνω υπηρεσίες. 

Επισημαίνει, συγκεντρώνει στοιχεία και ελέγχει διά των οργάνων 
του τις πηγές ρύπανσης του χερσαίου, θαλάσσιου και ατμοσφαιρικού 
χώρου (λύματα, απόβλητα, αερολύματα, τοξικές ουσίες, μικροβιακές 
μολύνσεις, ηχορυπάνσεις κ.λπ.). 

β) Στην σελ. 5529 και 5530 από το εσφαλμένο «Φροντίζει για την 
πληροφόρηση των συνεπειών υης ρύπανσης, δίνοντας στους δημότες 
σωστές κατευθύνσεις» μέχρι «Επισημαίνει συγκεντρώνει στοιχεία και 
ελέγχει για των οργάνων του τις πηγές ρύπανσης του χερσαίου θαλάσ¬ 
σιου και ατμοσφαιρικού χώρου (λύματα, απόβλητα, αερολύματα, τοξι¬ 
κές ουσίες, μικροβιακές μολύνσεις, ηχορυπάνσεις κ.λ.π.» να γραφεί το 
ορθόν: 

Βίε) Γραφείο Μητρώων - Στρατολογίας - Δημοτολογίων 

Το Γραφείο αυτό: 

Φροντίζει για τη σύνταξη των Μητρώων Αρρένων και όλες τις μετα¬ 
βολές τους (εγγραφή αδηλάτων - αλλαγή επωνύμου - προσθήκες κυρίου 
ονόματος πατρωνύμου κ.λ.π.». 

Καταρτίζει τους Στρατολογικούς πίνακες και φροντίζει για την πα¬ 
ρουσίαση των υποχρέων στο Σ.Ε.Ο. 

Συντάσσει, τηρεί και φυλάσσει υπεύθυνα το βιβλίο Δημοτολογίου και 
τα ενημερώνει συνεχώς, τηρεί τα σχετικά ευρετήρια. Εκδίδει τα πιστο¬ 
ποιητικά ηλικίας και οικογ. καταστάσεως, ταυτοπροσωπίας κ.λ.π. 

Τηρεί για κάθε οικογένεια φάκελλο με τα σχετικά δικαιολογητικά 
δημοτολογίου και Μητρώου Αρρένων. 

Διεξάγει την αλληλογραφία που έχει σχέση με το αντικείμενο αυτό. 

Τηρεί και ενημερώνει τους εκλογικούς καταλόγους του Δήμου και 
εκδίδει τα σχετικά πιστοποιητικά 

ΒΙστ) Γραφείο Ληξιαρχείου 

Το γραφείο αυτό: 

Φροντίζει για την τήρηση όλων των ληξιαρχικών βιβλίβν και των ευ¬ 
ρετηρίων και εκδίδει αντίγραφα αυτών. 

Τηρεί την αλληλογραφία του Γραφείου αυτού σύμφωνα με το Νόμο 
«περί ληξιαρχικών πράξεων». 

Αποστέλλει αντίγραφα των ληξιαρχικών πράξεων για τα βαπτισθέ- 
ντα παιδιά στο Τμήμα Δημοτολογίου για ενημέρωση. 

Ανακοινώνει τα γεγονότα αυτά για τους ετεροδημότες στους Δήμους 
και Κοινότητες της εγγραφής των. 

Ανακοινώνει τους θανάτους στα Στρατολογικά γραφεία και στο Γρα¬ 
φείο Στρατολογίας του Δήμου για τη διαγραφή των θανόντων. 

Συντάσσει ατομικά δελτία θανάτων για χρήση του Οικ. Εφόρου και 
δελτία γεννήσεων - γάμων και θανάτων για τη στατιστική Υπηρεσία. 

Έχει την ευθύνη για όλες τις διατυπώσεις, έκδοση πιστοποιητικών 
κλπ. για την τέλεση πολιτικών γάμων. Τηρεί σχετικό αρχείο τελεσθέ- 
ντων γάμων και σχετικής Νομοθεσίας. 

Βίζ) Γραφείο Δημοτικής Αστυνομίας 

Η Υπηρεσία αυτή θα συσταθεί στο μέλλον 

Η οριστική διάρθρωσή της, η στελέχωσή της και το ακριβές περιεχό¬ 
μενο της άρμοδιότητάς της θα καθορισθούν με βάση τη νομοθετική ρύθ¬ 
μιση του θέματος. 

Βΐη) Γραφείο Λιμενικής Υπηρεσίας 

Η Υπηρεσία αυτή θα συσταθεί στο μέλλον 

Η οριστική διάρθρωσή της, η στελέχωσή της και το ακριβές περιεχό- 

μενο της αρμοδιότητας της θα καθορισθούν με βάση το Π.Δ. μεταφοράς 
του Λιμεν. Ταμείου στο Δήμο. 

Καταχωρίζει τα πρακτικά στα κατά Νόμο βιβλία και περίληψη των 
αποφάσεων στα ευρετήρια. 1 

Φροντίζει για την εμπρόθεσμη δημοσίευση και υποβολή των παρα¬ 
πάνω αποφάσεων στη Νομαρχία για έγκριση και μετά την επιστροφή 
τουςαπό τη Νομαρχία κοινοποιεί αυτές στις αρμόδιες υπηρεσίες για τις 
περαιτέρω ενέργειες. 

Βίβ) Γραφείο προσωπικού. 

Το Γραφείο αυτό: 

Φροντίζει για την κανονική τήρηση των ατομικών φακέλλων - καρτε¬ 
λών των υπαλλήλων και των συντ/χων του Δήμου, καθώς και του ημε¬ 
ρομίσθιου προσωπικού και των κάθε μορφής εργαζομένων που απασχο¬ 
λούνται στο Δήμο. 

Φροντίζει για το διορισμό, τις προαγωγές, άδειες, ποινές και όλες γε¬ 
νικά τις υπηρεσιακές μεταβολές του προσωπικού και ενημερώνει σχε¬ 
τικά τους ενδιαφερομένους. 

Φροντίζει για την τήρηση του βιβλίου Μητρώου υπαλλήλων και του 
Μητρώου ημερομισθίων προσωπικού 

Τηρεί μισθολογικό μητρώο των υπηρετούντων εργατοϋπαλλήλων 
και συντ/χων του Δήμου καθώς και των ημερομισθίων εργατών των 
συνεργείων, και παρέχει στη μηχανογραφική υπηρεσία κάθε απαραί¬ 
τητο στοιχείο για τη σύνταξη των μισθοδοτικών καταστάσεων. 

Συνεργάζεται με τους συνδικαλιστικούς εκπροσώπους των εργαζομέ¬ 
νων για κάθε θέμα που τους αφορά. 


ΒΙγ) Γραφείο Αρχείου - Πρωτοκόλλου και Διεκπ/σεως. 

Το Γραφείο αυτό: 

Φροντίζει για την κανονική τήρηση του Γεν. Πρωτοκόλλου εισερχο¬ 
μένων και εξερχομένων εγγράφων, συσχετίζει αυτά και αφού τα κατα¬ 
χωρίσει στα βιβλία διανομής τα παραδίδει στα αρμόδια γραφεία για 
ενέργεια. 

Φροντίζει για την κανονική διεκπεραίωση των εξερχομένων εγγρά¬ 
φων και παραδίδει τα σχέδια αυτών στο Αρχείο. 

Ενεργεί τις κοινοποιήσεις, δημοσιεύσεις και τοιχοκολλήσεις. 

Παραλαμβάνει τα σχέδια των εξερχομένων εγγράφων, ταξινομεί 
αυτά σε θυρίδες και φακέλλους του Αρχείου και εκδίδει, μετά από 
έγκριση του προϊσταμένου, τα ζητούμενα αντίγραφα εγγραφών κλπ. 

Παρακολουθεί την Εφημερίδα της Κυβερνήσεως και τις Εγκ. Διατα¬ 
γές Νομαρχίας και Υπουργείων. 

Φροντίζει για την εκκαθάριση του Αρχείου. 

Βίδ) Γραφείο δακτυλογραφήσεως και παραβολής εγγράφων. 

Στο Γραφείο αυτό: 

Δακτυλογραφούν τα έγγραφα της υπηρεσίας και κάθε υπηρεσιακό 
κείμενο, καταστάσεις, πίνακες εκθέσεις κλπ. 

Παραβάλλουν αυτά και τα επιστρέφουν στα αρμόδια γραφεία με υπο¬ 
γραφή παραβολής. 

Δακτυλογραφούν μεμβράνες όταν είναι απαραίτητη η πολυγράφηση 
εγγράφων. 

' (Από τη Νομαρχία Κορινθίας) 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




